OpenLLM-France/wikimedia huggingface dataset:
# Ju d' ballon aveuc brassard

Ech Ju d' ballon aveuc brassard ch'est un ésport. Il étot jué dins granmint éd poéyis ( Franche, Picardie, Languedoc, Alemanne, Italie, etc ...). Ch'brassard ch'est un cylindre éd bos. Parfoés, l’éstérieur du brassard il étot muni aveuc des reliefs pour impécher ch'ballon d' riper. Parfoés, ch'est poin un cylindre et pi o buke ch' ballon édseur ène partie plate.
In Franche, ch' étot un ju ed Ju d'gaingne-térrain aveuc un système éd caches.
| Brassards pour Ju d' Ballon Bayerisches Nationalmuseum, München | Montelupo, piatto con gioco del pallone col bracciale, 1600-1650 ca. |

## Histoére

* Pinture à Adriaen van de Venne (~1589-1662): « Ju d' ballon aveuc brassard édvant un catieu dins chés camps »
| Trattato del Giuoco della Palla pèr Antonio Scaino éd Salò (1555) | Ballon, pompe et brassard (Trattato del Giuoco della Palla (1555) |

## Au Languedoc

Ech Ju d' ballon aveuc brassard il est pratiqué dès ch' XVI$^e$ sièke in Languedoc. Chole ju du brassard i s'juait surtout à quate conte quate. In 1861, ch' brassard il o té abandonné pèr chés jueus pour uzer un tambourin.
Au 19$^e$ sièke, o juait édseur un terrain très long aveuc un ballon lourd mais vers chés innées 1880 in a uzé des ballons in caoutchouc plus léger. Ch'brassard il o té alors abandonné et pi chés jueus is ont uzé un Tambourin à l'plache aveuc ène tiote balle. ( vir Bale au tambourin )

## Pallone col bracciale o Palla con il bracciale ( Italie )

Ch' Pallone col bracciale étot granmint populoére in Italie du XVIII$^e$ sièke au XX$^e$ sièke dousque dins chés innées 1930. Johann Wolfgang von Goethe, pèr égzimpe, il o écrit édseur chole ju-lo.
Ech bracciale (brassard) pèse intre un et deus kilogrammes. À l’origine, ch' ballon il étot impli d’air et pi i pesoait 934 grammes. Achteur chés ballons i sont pleins et i sont foaits in caoutchouc d' 350 grammes. Chés points i sont comptés pèr 15 conme au tennis. L’étchipe qui gaingne 12 jus gaingne ch' match.
La pelote est mise en jeu pèr ène parsonne qui n' fait poin partie des étchipes. Ech Pallone il est jué dins l' rue o dins un sferisterio (o sferodromo).
Il y o deus modalités pour chole ju:
* deus étchipes éd troés jueus dins un sferisterio à mur latéral
* quate jueus édseur ène aire éd ju ouverte.
| Étchipe italiène éd « palla con il bracciale » | Partie éd « palla con il bracciale » dins un sferisterio à Florence ( Italie ) |

## Notes

* https://web.archive.org/web/20190515050817/http://www.etudesheraultaises.fr/publi/au-temps-jeu-ballon-netait-pas-encore-jeu-denfant/ Études héraultaises (2009)
# Ju d' croche

Ech Ju d' croche obin choule croche ch'est un ju pratiquée surtout in Flande , dins ch' Nord deul Franche , in Hénau et pi in Neurmindie.
       - ech ju d' croche in rue obin ch' crossage « à l’tonne » ( jué pèr égzimpe à Chieuve et Blaton )
       - ech ju d' croche in plain•ne
       - l' croche au but ( juée surtout vers Assevent ).
       - ech crossage au paillet (jué dins chés éstaminets)

## Croches et cholètes

Èl cholète ( o èl chole ) ch'est ène bale in bos ovale éd inviron chint grammes.
| croches pour juer in plainne | Cholètes, ( ju d' croche ) |

## ju d' croche in rue

Ch' but ch'est ène tonne éd bière plachée édvant un débit d' boichon.
O jue al croche in rue dins chés conmeunes suivantes = Chieuve, Vaudignies, Harchies, Blaton,Quevaucamps, Piérwé, Wiers, Pipaix o Basècles. Ch' « crossage » il o liu au mérkéerdi des chindes ( apré ch' Mardi gros ) à Chieuve, Onnaing, Quarouble et Vicq, .
Il y a du danger aveuc ech ju-lo. Pèr égzimpe, eune ordonnance du roé Flippe V in 1319 al a interdit ch' crossage in rue.
* Croche à Chieuve ( Hénau ) (2008)

## Crossage in plain•ne

Il est jué dins ch' Borinage, pré d' Mon dins l' prouvinche Hénau, pré d' Maubeuche ( Nord ).
In jue aveuc dues étchipes éd deus jueus. Chés étchipes al juette à tour de role.
Ech ju consiste à buker èl cholète aveuc un minimum éd coups pour aller dousqu' au but. Achteure, ch' but ch'est ène planke d' bos d' 18 à 20 cm éd largeur et pi heute éd 1,80 à 2 m. Apré troés caups bukés pèr un jueu, ech jueu advérse i va « décholer ». Il va buker l' cholette pour l'éloigner du but obin pour èl mète dins ène posicion difficile à juer apré.

## Croche in camp o lacroche in camp

* vir Croche in camp

## Loyens

* http://www.jeuxpicards.org/crossderue.html
* https://pci.hypotheses.org/918 Basse-Normandie / Fiches inventaire / Jeux / Jeux de balles et de ballons Jeu : La choule crosse ou crosse (du Cotentin – Manche)
* https://web.archive.org/web/20170722145921/http://www.golfika.com/chole_f.html
* https://ancientgolf.dse.nl/chouleuk.htm

## Notes

* Émile Zola dins Germinal i décrit ène partie éd croche.
* Geert et Sara Nijs, CHOULE – The Non Royal but most Ancient Game of Crosse.
* Old English Sports, Pastimes and Customs by P. H. Ditchfield ( http://www.gutenberg.org/ebooks/14315 )
* Jean-Jules Jusserand, Les sports et jeux d'exercice dans l'ancienne France, Paris, Plon, 1901, « Paume, soule, crosse et leurs dérivés », p.232-326.
* Jean-Michel Mehl, Les jeux au royaume de France du XIII$^e$ au début du XVI$^e$ siècle, Paris, Fayard, p.74-75
* Créachon du Groupement des Associations Françaises de Crosse-Golf in avri 1968
* w:fr:Crosse (sport ancien)

## vir itou

* Ju d' mail
* ech colf aux Bos Péis
* w:fr:Crossage
# Ju d'dgise

Ch'ju d'dgise est lonmé "djise" o "ch'caterlet" o "ju d'bate" o ju d'infikintchu (in anmiénoé = l' infique o bin l' intique ch'est un pitchet d'bos). Chés infants, i jue'te ach "guilète". El dgise ( o ch'biglet ), ch'est un chilinte d'bos aveuc 24 cm d'londjeur pi 4 cm éd diamète. El dgise l'est taillée in pointe à chés deus bouts (d'neu cm pèr un bout pi sèt cm à ch'l'eute bout). Dins ch'ju d'dgise, i feut butcher un d'chés bouts del dgise aveuc l' bate. El bate ch'est un baton d'bos d'70 cm d'londjeur pi d'4 cm éd diamète. quante in butche el dgise, ale s'leuve pi i feut l'erbeutcher dins ch'l'air por l'invoéyer dindger l'pus loin possibe.

## chés jueus

I y o unne étchipe d'atatchants pi unne étchipe d'défindeus. Ch'ju i s'pratique in deus keups = un keup por s'qualifier pi un keup por mértcher chés points.
Ch'bateu i doét seurtir el dgise dch'tchoin d'attaque pi l'invotéyer dindger au pus loin. Por cho, il o chinq keups; i feut toudi lancher l'pus loin possibe. Ch'bateu i crie: "djise" et pi ch'défindeu, i vo crier "drouète"
Si ch'défindeu il o ieu del canche, i atrape l' dgise, i crie "din m'castchette" et pi i gaingne. Si ch'défindeu, i n'atrape poin l' dgise, ch'l'atatchant i posse el bate tout près del'cailleu. Ch'défindeu i rmasse l' dgise pi i lanche el dgise por toucher l'bate. Alors, os disons qu'ch'jueu il est "débatu".
Ch'bateu i doét adviner ch'nombe d'bate qu'i y o d'pus el dgise djusqu'à ch'cailleu. Si i advine ben, cha vo li foaire gaingner des points:
por 12 bates ch'est 50 points
por 24 bates ch'est 100 points
por 36 bates ch'est 150 points.
Si ch'jueu i s'o berleuré, i n'mérque poin chés points. Il est "débatu".

## Eutes jus proches

* in Italie = "Lippa", "Lipe", "Tirolo", obin "S-cianco" vu dins ch' film Watch Out, We're Mad!.
* Walonnie = l' brichte
* Croachie = ech pandorlo
* Hongrie = l' bige
* Inde = Gillidanda ( o Gulli Danda o Viti Dandu ... )
* Pilipines = syatong o pati-kubra (à Morong, Rizal) (conme gilli-danda)
* in Azerbaïdjan = Çilingağac (Chilingaghaj)
* in Espanne
** (Galice) = billarda
** in Catalonne et pi dins l' Conmeunité valinchiène = bòlit
* Dins chés Étots-Unis = pee-wee
* in Ingueltière = Tip-cat, giddy-gaddy et cat's pallet
* in Polonne = Klipa
* in Malajie = konda kondi
* in Russie pi Oucrinne = chizhik (чижик)
* in Messike Shangai o Changarais
* in Cuba = Quimbumbia

## Notes pi référinches

* Edmond Tanière in avôt foait ène canchon ale juôt à l'guiss
* Achuchon Dgise dins z'Abes'
       à ch'L°1 dé l'rue d'ch'l'Ecmindint Jan - 80440 Bove - Picardie - Franche
* ↑ Bud Spencer, Terence Hill e a Billarda
* ↑ Y si no, nos enfadamos ( 2/10 ) – Juntos son dinamita
* ↑ palio mazza e pivezo cesa (CE)
* ↑ es:Changarais

## Loéyins iperteskes por chés glincheus

* https://web.archive.org/web/20110901214144/http://www.acoute-ichi.com/t1108-jeux-d-antan-le-jeu-de-guise
* http://www.jeuxpicards.org/guise.html
* ECH'SITE OFFICHIEL ED CHES DGISEUS
# Ju d' mail

Ch' ju d' mail ( auchi lonmé pallemalhe obin in inglé: pall-mall ) ch'est un sport jué dès ch' 16$^e$ sièke in Franche.
Il y o des variantes:
* « mail al chicane », pratiqué in plain·ne. O juait coère ach ju-lo au début du 20$^e$ sièke vers Aix-in-Provinche pi Montpellier.
* ech « ju d' pallemalhe » étot très jué dins chés vius temps à Nîmes dousqu'in juait édseur chés kmins alintor deul ville.
* Nouvelles Règles pour le Jeu de Mail , Joseph Lauthier (1717)

## Notes

* Het Kolven = Au 14ème sièke, o juait dins chés Bos-Péis à ch' ju-lo éd croche.
* J. Sudre, « Le Noble Jeu de Mail de la ville de Montpellier », Martel ed. (1772)
* https://web.archive.org/web/20190214112749/http://www.eric-dziedzic.eu/resources/jeu-de-mail.pdf
# Ju d'bale

Ch' ju d' bale ( o partie d'plote ) ( in frinsé = balle à la main ) i s'jue dins l'est anmiénoé, ch' Santerre pi ch'nord éd l' Oése.
Ch'est un ju très anchien qui s' jue aveuc el paume deul main et pi qui suit chés règles des jus d' gaingne-terrain doù ène cache est posée à nivieu deul corde.
El cache symbolise ène line imaginoère qui sépare ech terrain des 2 étchipes. Chol cache al est plachée à l'indroét doù l' bale a té arrêtée pèr un jueu quant l'étchipe n’a poin pu l' érprinde ni éd volée, ni ach prumier bond, o bin à l'indroét doù l' bale éra copé el lite.
L' partie ale s' jue aveuc sièt jueus dont un foncier, des heute-volées, des basses-volées et pi des cordiers. L' bale ( o él plote ) d' inviron 4,5 cm éd diamète pèse inviron 40 grammes. Ech terrain i fait 65 m éd long édseur 12 m éd large.
L' Coupe d' Franche s' jue au début du moés d' juillet.

## Eutes sports éd gaingne-térrain

* longue paume obin ju d'longue paume o ju d' ratchète
* Bale à l'main obin balle pelote (in frinsé: Balle pelote)
* Ju d'plote obin Bale au tamis o bale au tambour (in frinsé: Balle au tamis)
* Balon au poing obin ju d’balon (in frinsé: Ballon au poing)

## Notes pi référinches

* www.jeuxpicards.org/balle à la main
# Nivèle

Nivèle :
| chinte ville ||
| Armoéries | Drapiau |
| Aménistrachon ||
| Poéis | Bergike |
| Région | Walonnie |
| Conmunauté | Conmunauté franchoèse d'Bergike |
| Provinche | Prouvinche Brabant walon |
| Arrondichemint | Nivèle |
| Conmune | - |
| Bourqmouéste | Pierre HUART (MR) |
| Majorité | MR-cdH-Écolo |
| Partis | MR PS cdH Écolo |
| Nombes | 29 13 11 3 2 |
| Jéografie ||
| Coordonnées | 50°35.9′0″N 04°19.4′0″E / 50.59833, 4.32333 |
| Supérfichie | (inconnue) km² |
| Nombe éd gins Dinchité | (inconnue) hab. (??/??/????) (inconnue) hab./km² |
| Autes données ||
| Gentilé | Nivéloé(s), Nivéloèse(s) o Aclot(s), Aclote(s) |
| Code postal | 1400 1400 1401 1404 1402 |
| conmeunes | Nivelles Monstreux Baulers Bornival Thines |
| Zone téléfonique | 067 |
| Site deul mérrie | nivelles.be |
Nivèle (in nirlindé Nijvel, in walon Nivele, in franchoés Nivelles) ch'est ène ville deul Conmeunité franchoèse éd Bergike plachée in Région walonne dins l' prouvinche du Brabant walon.
| El Collégiale Sainte-Gertrude d' Nivèle | Ech palais d' Justice I (1888-1891) |

## Vir étou

* Tarte al djote
* Doube ed Nivèle
* Boulette Belge (Froumages)
# Niger

Ch'Niger, o l' République Niger ( in arabe : جمهورية النيجر / Jumhuriat al Nayjar ) ch'est eun poéis d'Afrike ed' l'ouèst aveuc pus d' 25 millons d'gins. Ch'capitale ch'est Niamey. L'pus grinde part d'ech téritoére d'ech Niger ch'est eul Saara à Nord, pi eul Sahel à Sud.
République d'Niger :
| (ar) جمهورية النيجر/Jumhuriat al Nayjar (ar) ||
| (ha) Jumhuriyar Nijar (ha) ||
| République Niger (pcd) ||
| Drapieu Armoéries ||
| Ch'Niger ed'dins chl'Afrike ||
| Langues offichièles | Frinché |
| Capitale | Niamey 13° 32′ N, 2° 05′ E |
| ' | Niamey |
| Forme éd l’Étot | République smi-présidintièle |
| - Présidint | Mohamed Bazoum |
| Supérfichie - Totale - Ieu (%) | Classé 22$^e$ 1 267 000 km$^2$ {{{pourcentage_eau}}} |
| Nombe éd gins - Total ({{{population_année}}}) - Dinchité | Classé 58$^e$ 22 772 361 hab. {{{densité}}} hab./km$^2$ |
| Groupes ethniques | haoussa (47,2%),zarma et songhai(18,2%),tamajeq(8,3%), peul (5,2%),kanouri(4,2%) pi arabe (3,4%) |
| Libértè - {{{type_indépendance}}} | Franche 3 d' aoute 1960 |
| Fusieu horaire | UTC UTC +1 |
| Hymne nacional | Ch'nigériene |
| Code ISO 3166-1 | {{{iso3166-1}}} |
| Donmaine intarnète | .ne |
| Indicatif téléfonique | +227 |

## Histoère

Ches prunmiers onmes qu'is ont otchupè ch'téritoére, is sont arivès il y o 10 000 ins. Is étoaitte des cacheus. Ach' VII$^e$ sièke, chl'Impire Songhai il o contchéri l'région. Aprés cho, ach'conminchmint d'ech XI$^e$ sièke, l'région adopte chl'Islam car chés roés eud Koukia i s'étoaiette convertis. Ach' XVI$^e$ sièke, chl'impire i vo ète contchéri pi défuncter.
Ch'étoait eune colonie franchoése inte 1890 pi 1960.

## Politike

L'conchtitution d'ech Niger, ale est conme chelle deul Franche, adon ch'est eune république smi-présidintièle.
Chés chefs tradicionnels is ont un pouvoér judiciére.

## Écononmie

S'monnoée ch'est ch'Franc CFA. Ch'Niger i l'o granmint d'carbon, d'uranium pi d'or, pamoins ches gins is ont mie grinment d'argint pi d'mingeache.

## Erligion

Ch'Niger ch'est un état chéculier, pamoins inte 95% pi 99% des gins i sont maroumétans. Chés autes i sont crétien pi animisses.

## Éducation

Chl'éducation ale est maïeuremint publik, laik pi obligatoère inte 6 pi 16 ins. 70% des gins étoaiette analfabètes in 2012.
# Nirvana (grope)

Nirvana ch'est un grope ed Musike américain ed ginre hard rock obin grunge qu'o 'tè créè in 1988 à Aberdeen prés d'Seattle. Ech grope il o disparu in 1994 quanqu'ech canteus au grope, Kurt Cobain, i s'o défoait l'vie.
# Noly-l'Dien

- 50° 13′ 28″ N 2° 02′ 37″ E / 50.2244444444, 2.04361111111
Noly-l'Dien ( Neuilly-le-Dien in frinsé ) ch' est eune conmeune picarte située dins ch' départmint del Sonme et pi dins l'région Picardie.

## Aménistrachon

Lisse d’chés maires :
| innées | innées | Idintité | Étitchète | Qualitè |
| marche 2001 | 2014 | Marc Sellier | | |
| Toutes chés données is n'sont poin coère connues. |||||
* L'anchienne conmeune d' Atchet (in frinsé Acquet) ale est achteure dins l'conmeune d' Noly.

## Démografie

Évoluchon démografike (Source : Base Insee$^,$$^,$.) :
| 1962 | 1968 | 1975 | 1982 | 1990 | 1999 | 2006 | 2007 | 2009 |
| 140 | 154 | 114 | 97 | 103 | 110 | 106 | 105 | 104 |
| Nombe r'tenu édpu 1962 : populachon sans doubes conptes |||||||||

## Notes pi référinches

* ↑ Nombe ed gins - Noly-l'Dien dseur ech site à l'Insee
* ↑ au 1$^{er}$ d' janvié 2006 dseur ech site à l'Insee
* ↑ 2009 dseur ech site à l'Insee

### Loïens intarnètes

* Noly-l'Dien dseur ch' site à l'Institut géographique national
# Nikolaï Romanov

Nikolaï Aleksandrovitch Romanov (Nikolai Aleksandrovič Romanov, in russe Николай Александрович Романов), l'est né à Pouchkine (Oblast ed Léningrad - Russie) l'12 ed mai 1957. Ch'est un pinte russe.
I déménage à Saint-Péterbourg doù il étudie dousqu'in 1987 à l'Académie russe des bieus-arts aveuc ch' moaite Evsey Moiseenko. Il a yeu sin diplôme dins chl' institut-lo et pi i reste vive ichi.
Ch'est un éspécialisse dins l' pinture d' pouéysaches. Il est un des deus artisses russes à ète invité in 2007 à l'occasion du chintenoaire du fauvisme à Collioure.;

## Notes pi référinches

* ↑ Логвинова Е. Муза и деньги // Free Time, 2006, №1 (92), C.30.
* ↑ Design portrait
* ↑ Nikolai Romanov (St.Petersburg)
* ↑ Anniversary Directory graduates of Saint Petersburg State Academic Institute of Painting, Sculpture, and Architecture named after Ilya Repin, Russian Academy of Arts. 1915-2005. Saint Petersburg, Pervotsvet Publishing House, 2007. P.147.

## Loïens intarnètes

* Eugenia Logvinova, New dimension of Nikolai Romanov
* Biografie à Nikolaï Aleksandrovitch Romanov
# Noemi

Noemi (s'vrai nom Veronica Scopelliti) ch'est eune canteuse italiène. Noemi l'est née au 25 ed Janvié 1982 à Roma.

## Discografie
### Albums

* 2009 - Sulla mia pelle (#3 Italie - #44 Urope)
* 2010 - Sulla mia pelle (Deluxe Edition) (#3 Italie - #42 Urope)
* 2011 - RossoNoemi (#6 Italie)

### Entended play

* 2009 - Noemi (#8 Italie - #97 Urope)

### Chingles

* 2009 - Briciole (#2 Italie - #51 Urope)
* 2009 - L'amore si odia (aveuc Fiorella Mannoia) (#1 Italie - #34 Urope)
* 2010 - Per tutta la vita (#1 Italie - #42 Urope)
* 2010 - Vertigini
* 2011 - Vuoto a perdere (#6 Italie - #47 Urope)
* 2011 - Odio tutti i cantanti
* 2011 - Poi inventi il modo

## Canchons aveuc

* 2009 - L'amore si odia aveuc Fiorella Mannoia
* 2009 - Quanto ti voglio aveuc Claudio Baglioni pi Gianluca Grignani
* 2010 - Il mio canto libero aveuc Amiche per l'Abruzzo
* 2010 - L'amore si cambia live aveuc Fiorella Mannoia
* 2010 - Come si cambia aveuc Neri per Caso
* 2011 - La promessa aveuc Stadio

## Sanremo Festival

* 2010 - Per tutta la vita

## Prix

* 2009 - Noemi: disque d'or
* 2009 - Wind Music Awards
* 2009 - Briciole: disque d'or
* 2010 - Per tutta la vita: disque ed platine
* 2010 - L'amore si odia: Wind Music Awards (aveuc Fiorella Mannoia)
* 2010 - Per tutta la vita: Wind Music Awards
* 2010 - Sulla mia pelle: Wind Music Awards
* 2011 - Sulla mia pelle: 2× disque ed platine
* 2011 - RossoNoemi: 2× disque ed platine
* 2011 - Sulla mia pelle: Wind Music Awards
* 2011 - RossoNoemi: Wind Music Awards
* 2011 - Vuoto a perdere: Nastro d'argento
* 2011 - Vuoto a perdere: disque ed platine
* 2011 - Vuoto a perdere: Premio Lunezia
* 2011 - L'amore si odia: 2× disque ed platine (aveuc Fiorella Mannoia)

## Tournée

* 2009 - Noemi tour: Italie
* 2009/2010 - Sulla mia pelle tour I: Italie
* 2010 - Sulla mia pelle tour II: Italie, Slovénie
* 2011 - RossoNoemi tour: Italie

## Loïens intarnètes

* Noemiofficial.it
* Oficial Youtube
* Arcadinoemi.it
* Arca di Noemi Youtube
* Facebook noemiofficial
* Facebook arcadinoemi
# Nikky Smedley

* Ébeuche  !
* Chole page-chi ch’est unne ébeuche ; os puvez aboinnir ech teske.
* en: Stub - fr: Ébauche - wa: Djermon - nrm: Choutchette - es: Esbozo
Nicola Jane "Nikky" Smedley, al est née l'20 d'octobe 1970 à Solihull (Ingueltière). Ch'est ène acteuse inglése.
# No parlache (Notélé)

No parlache ch'est eine émission édseur chés patoés locals d' Wallonie picarde. Chaque smainne, Notélé vos fait découvière dins No parlache des éspressions d'chés différints patoés locals.
Notélé ch'est l' chaine règionale éd télévision à Tournai.
No parlache ch'est des courtes vidéos faites par Belinda Caufriez , Jean-Marc Foucart , Anita Goeffers , Jean-Marc Ducarme , Christian Derycke , Bruno Delmotte , pi coèr d’eutes ...
quèque exampes d'éspressions dins No parlache :
* In minge nin seul'mint aveuc es' bouke, mais ausseui aveuc ses zis...! ( Christian Derycke )
* T'es sec comme eine écallette ( Belinda Caufriez )
* Tiens l' diale dehors, t'èn' dévras po l'foutre à l'huche ( Bruno Delmotte )
* Ète pauf, eutti Camon, çeu co rieu ! Eul malheur, çeu deul resteu... ( Jean-Marc Ducarme )
* E cat qui perd sés pwals, i èrprind souvint du pwal de l'minme bète ! ( Christian Derycke )
* Quéqu'ein qui n'aime pos les gins, ch'est qui n'se veot pos ... ( Jean-Marc Foucart )
* Ein heomme qui s'vante et ein baudet qui s'gratte ch'est deux belles biêtes ( Belinda Caufriez )
* Vo mère vos a épani aveu in seuret ( Jean-Marc Ducarme )
* On est toudis sali par des noires pieaux ( Jean-Marc Foucart )
* Les feùmes èt les ramons, c'eut leu plache à no méson ( Jean-Marc Ducarme )
* Ch'ést toudi l' quéveau d'affilée qui-attrape lés quéops d' cachoire ( Bruno Delmotte )
* etc ...

## Notes pi référinches

* pour acouter :
** www.notele.be/no-parlache
** podcasters.spotify.com
# Consièl régional d'chés Heuts-d'Franche

Ech consièl régional d'chés Heuts-d'Franche ch'est ch' nom donné à l’assimblèe délibérante deul région Heuts-d'Franche.
Lille est ech chef-liu deul région.
Chés organes délibératifs i sont :
* au siège d'èl Région pour chés sessions plénières, ( à ch' liméro 151, avenue du Président-Hoover à Lille )
* à chl’heutel éd Région, pour chés conmissions permanintes ( au 15 mail Albert 1er à Anmiens )
Il y o 170 consiliers régionaux (2015):
    17 pour l’Ainne ;
    76 pour ch' Nord ;
    25 pour l’Oése ;
    44 pour ch' Pas-d'Calés ;
    18 pour èl Sonme

## Éleccion 2015

* Les Républicains et app. (74)
* Union des démocrates et indépindants (UDI) - Union chintrisse (42)
Opposicion :
* Rassimblemint nacionnal (45)
* Divers éstrème-droéte (9)

## Éleccion règionnale d' 2021 (pour sèt énées)

Majorité (110)
* Les Républicains
* Union des démocrates et indépendants (UDI) (30)
* Mouvement démocrate (MoDem), radicaux et apparentés (10)
Opposicion (60)
* Rassemblement national (RN), indépendants et apparentés (32)
* Pour le climat et pour l'emploi (Europe Écologie Les Verts (EÉLV)-La France insoumise (LFI)) (15)
* Gauche républicaine et écologiste (Parti socialiste (PS)-Parti communiste français (PC) (13)

## Notes

* site intarnète : hautsdefrance.fr/le-conseil-regional
# Constant Lestienne

Constant Lestienne l'est né au 23 éd moai 1992. Ch'est un jueu d' tennis profechionèl picard.
Clachemint ATP : au 16/05/2016 = 206 ème
in doble liméro L°. 502 au 29 ed join 2015.

## Résultats
### Clachemint final pèr saison

| Innée | Clachemint final | Tite(s) | Finale(s) |
| 2015 | 289 | 0 | 0 |
| 2014 | 456 | 0 | 0 |
| 2013 | 459 | 0 | 0 |

### Simples (4–6)

* Léginde
* Grand Slam (0)
* ATP Masters Series (0)
* ATP Tour (0)
* Challengers (1–0)
* ITF Futures (3–6)
| Résultat | No. | Date | Tornoé | Surfache | Advérsoér | Score |
| Finalisse | 1. | 2013-02-03 | Feucherolles, France | Dur | Franche David Guez | 0–6, 1–6 |
| Finalisse | 2. | 2013-08-10 | Eupen, Belgium | Tiére battue | MKD : Dimitar Grabul | 6–0, 1–6, 3–6 |
| Finalisse | 3. | 2013-09-01 | Kenn, Alemanne | Tiére battue | Alemanne Yannick Maden | 4–6, 6–4, 3–6 |
| Finalisse | 4. | 2014-06-29 | Toulon, France | Tiére battue | Franche Enzo Couacaud | 4–6, 2–6 |
| Gaingnant | 5. | 2014-08-02 | Ostend, Bergike | Tiére battue | Franche Alexandre Sidorenko | 6–4, 6–2 |
| Finalisse | 6. | 2015-03-29 | Saint Raphael, Franche | Dur | Franche Yanais Laurent | 2–6, 2–6 |
| Gaingnant | 7. | 2015-08-30 | Rotterdam, Bos-Péis | Tiére battue | Russie: Alexey Vatutin | 6–0, 6–4 |
| Finalisse | 8. | 2016-01-17 | Bagnoles-de-l'Orne, Franche | Tiére battue | Bergike: Yannik Reuter | 3–6, 2–6 |
| Gaingnant | 9. | 2016-01-24 | Bressuire, Franche | Dur | Franche Hugo Nys | 6–7$^{(4–7)}$, 6–1, 6–4 |
| Gaingnant | 10. | 2016-05-01 | Ostrava, Républike tchèke | Tiére battue | Tchèke Zdeněk Kolář | 6–7$^{(5–7)}$, 6–1, 6–2 |

### Doubes (2–3)

* Léginde
* Grand Slam (0)
* ATP Masters Series (0)
* ATP Tour (0)
* Challengers (0–0)
* ITF Futures (2–3)
| Résultat | No. | Date | Tournoi | Surfache | Chuchon | Advérsoér | Score |
| Gaingnant | 1. | 2014-06-27 | Toulon, Franche | Tiére battue | Franche Yanais Laurent | Argintine: Federico Coria Argintine: Dante Gennaro | 3–6, 6–3, [10–4] |
| Gaingnant | 2. | 2014-07-04 | Montauban, Franche | Tiére battue | Franche Yanais Laurent | Franche Remy Chala Franche Valentin Masse | 6–1, 6–3 |
| Finalisse | 3. | 2015-03-07 | Lille, Franche | Dur | Franche Jonathan Eysseric | Bergike Yannick Mertens Bos-Péis Boy Westerhof | 4–6, 4–6 |
| Finalisse | 4. | 2015-03-20 | Poitiers, Franche | Dur | Franche Grégoire Jacq | Franche Grégoire Burquier Franche Alexandre Sidorenko | 3–6, 2–6 |
| Finalisse | 5. | 2015-07-03 | Montauban, Franche | Tiére battue | Franche Yanais Laurent | Franche Tristan Lamasine Franche Maxime Teixeira | 4–6, 4–6 |

## Loyens éstérnes

* ATP

## Referinches

* ↑ https://web.archive.org/web/20160524081329/http://www.lequipe.fr/Tennis/TennisFicheJoueurM_6661.html
* ↑ http://www.atpworldtour.com/Tennis/Players/Le/C/Constant-Lestienne.aspx